คือเป็นคนที่ประจำเดือนมาไม่ปกติอยู่เเล้วค่ะเเต่จะมาทุกเดือนนะคะบางเดือนก็เป็นต้นเดือน กลางเดือนบ้าง ปลายเดือนบ้าง เเต่เดือนนี้ยังไม่มาเลยค่ะ ดิฉันมี พสพ.กับเเฟนวันสุดท้ายวันที่30มกราค่ะหลังปจดครั้งสุดท้ายหายได้3วัน ตอนมีอะไรกันใส่ถุงเรียบร้อยค่ะ เเต่ตอนเริ่มเเฟนดิฉันได้ทำการสอดใส่โดยไม่ได้ใส่ถุงเเต่ไม่เกิน30วิ ดิฉันเลยให้ใส่ถุงเพราะดิฉันกลัวท้องค่ะ คิดว่าเเค่นั้นน่าจะไม่เป็นอะไรเลยไม่ได้กินยาคุมค่ะ ซื้อที่ตรวจมาตรวจวันนี้ตอนตี2ขึ้น1ขีดค่ะ เเต่ประจำเดือนยังไม่มาจะเดือนนึงเเล้วมีโอกาสท้องมั้ยคะ *ปล.ช่วงนี้ดิฉันเป็นหวัดด้วยค่ะ
สวัสดีค่ะ การมีเพศสัมพันธ์โดยใส่ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม ก็จะยังมีโอกาสตั้งครรภ์ได้ประมาณ 2%อย่างไรก็ตาม หากวันที่มีเพศสัมพันธ์ครั้งสุดท้ายคือ 30 ธ.ค. 62 แล้วในตอนนี้ ประจำเดือนยังไม่มา และได้ตรวจหาการตั้งครรภ์อย่างถูกต้องในวันนี้ แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ดังนั้น หากที่ผ่านมามีการเจ็บป่วยเป็นไข้หวัด ก็อาจเป็นสาเหตุที่ทำให้ประจำเดือนมาช้าได้ แนะนำให้รอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ